作者：刘克庄
词牌/韵律：贺新郎

paragraphs: 万字如针缕。
忆王郎、丹墀大对，气为文主。
贵近旁观俱失色，仰止如天圣度。
笑杜牧、成名居五。
晚面清光犹苦谏，似封人、恳切言君母。
谪尘世，错行路。
当时宜和薰风句。
又那知、青云一跌，被才名误。
输与灵和殿前柳，柔软随风学舞。
怪两鸟、新来停语。
不是先生高索价，问何时、宰相先生许。
举杯祝，莫倾柱。